ལོ་རྒྱུས་སླབ་ཐངས་དང་འཁྲིལ་བ་ཅིན་རྩང་མོ་འདི་ཏ་ལི་བླ་མ་སྐུ་ཕྲེང་དྲུག་པ་རིག་འཛིན་ཚངས་དབྱངས་རྒྱ་མཚོ་མཆོག་གཙང་ཀྱི་ས་གནས་བརྒྱུད་དེ་བོད་ལུ་བྱོན་པའི་སྐབས་འགོ་ཐོག་དར་ཁྱབ་བྱུང་ཡོདཔ་སྦེ་ཨིན་མས།ཏེ་བཤད་ཚུལ་གཅིག་ལས་འབདན་གཙང་མོ་ཟེར་བོད་གཙང་ལས་བརྒྱུད་ནི་འདི་གི་གཙང་མོ་ཟེར་དང་སླབ་ཚུལ་གཞན་མི་འདི་ལས་འབད་བ་ཅིན་རྩང་ལག་ལུན་འཐབ་རྩང་མོ་འཐེན་ཏེ་གནས་བསྐོས་སྐྱུར་མུ་ལས་བརྟེན་རྩང་མོ་ཟེར་སླབ་ཨིན་སྦེ་མས།རྩང་མོ་འདི་བུ་དང་བུམོ་ཚུའི་བར་ན་བློའི་རིག་རྩལ་ག་དྲག་ག་ལྟ་ནིའི་དོན་ལུ་དོ་འགྲན་འབདཝ་ཨིནམ་ད་འདི་ལུ་གཉེན་གླུ་དང་དགྲ་གླུ་འདི་ལས་བསྟོད་གླུ་དང་གཅིག་གིས་གཅིག་ལུ་སྐྱོང་བཏགས་ནི་དགའ་སྤྲོའི་རྩང་མོ་ཟེར་དབྱེ་ཁག་ལེ་ཤ་ཅིག་ར་འདུག།མི་ཚུ་གིས་ཞིང་ནང་ལཱ་འབད་བའི་སྐབས་དང་ནོར་འཚོ་བའི་སྐབས་འདི་ལས་ལོ་ཐོག་སྲུང་བའི་སྐབས་སུ་རྩང་མོ་འཐེན་སྲོལ་ཡོདཔ་ཨིན་རུང་ད་རེས་ནངས་པ་གཡུས་སྒོ་ཚུ་ནང་ཡང་རྩང་མོ་འཐེན་པའི་སྲོལ་འདི་དཀོན་དྲགས་ཡར་སོང་ནུག།རྩང་མོ་འདི་སེམས་ཁར་མནོ་བའི་དོན་དག་ཚུ་གཞན་ལུ་སྐད་ཀྱི་གདངས་མ་འདྲཝ་གི་ཐོག་ལས་སྦེ་ཕྱི་ཁར་བཏོན་ཏེ་འཐེན་མི་ཅིག་ལུ་སླབ་མས།